PRAKTIČNA PITANJA I GRUPA

1.KAKO POSTUPA DRUGOSTEPENI SUD U SLUČAJU U KOME JE TUŽENOGA U PRVOSTEPENOM POSTUPKU ZASTUPAO ADVOKAT KAO PUNOMOĆNIK, A U SPISIMA PRILIKOM ODLUČIVANJA O ŽALBI NEMA PUNOMOĆJA?

Kada je u toku postupka tužioca zastupao advokat kao punomoćnik, a u spisima nema punomoćja, prilikom odlučivanja po žalbi, drugostepeni sud bi vratio spise prvostepenom sudu da otkloni procesni nedostatak u vezi sa zastupanjem sa nalogom tužiocu da se izjasni da li odobrava parnične radnje koje je u parnici preduzeo njegov advokat.

2.SUD JE DONIO RJEŠENJE O ODBACIVANJU TUŽBE ZBOG LITISPENDENCIJE. KADA?

Rješenje o odbacivanju tužbe zbog litispendencije, sud donosi nakon prethodnog ispitivanja tužbe

3.U TUŽBENOM ZAHTJEVU SE TRAŽI DA SE UTVRDI DA JE TUŽILAC U TOKU KORIŠĆENJA POSLOVNOG PROSTORA IZVRŠIO ULAGANJA U ADAPTACIJU POSLOVNOG PROSTORA. RADI LI SE U OVOM SLUČAJU O TUŽBI IZ ODREDBE ČLANA 188 ZPP-A DEKLARATIVNOJ?

Ne radi, jer činjenice ne mogu biti predmet tužbe za utvrđivanje.

4.NOVOTUŽENI JE STUPIO U PARNICU NA MJESTO PRVOTUŽENOG. NOVOTUŽENI ISTIČE PRIGOVOR MJESNE NENADLEŽNOSTI, KOJI NIJE ISTAKAO PRVOBITNO TUŽENI. KOMENTARISATI OVAJ PRIGOVOR.

Tuženi koji pristane da stupi u parnicu umjesto prvobitno tuženog, mora je primiti u onom stanju u kome se ona nalazi kad u nju stupa. To znači da je on prekludiran u pogledu roka do koga može staviti prigovor mjesne nadležnosti i taj prigovor ne može staviti ako to nije učinio prvobitno tuženi.

5.TUŽBOM SE TRAŽI UTVRĐIVANJE STICANJA SVOJINE PUTEM ODRAŽAJA. TUŽENA SU TRI ZEMLJIŠNOKNJIŠKA SUVLASNIKA NEPOKRETNOSTI. KOJE JE SUPARNIČARSTVO U PITANJU?

Ovo pitanje sam priznala svima, jer mi je greškom prilikom kucanje ispušten dio pitanja.

6.TUŽENO JE VIŠE OSIGURAVAJUĆIH ORGANIZACIJA U PARNICI RADI NAKNADE ŠTETE. KAKVO JE SUPARNIČARSTVO OSIGURAVAJUĆIH DRUŠTAVA?

Formalno i obično suparničarstvo.

7.TUŽENI JE DUŽAN DA NAKNADI ŠTETU KAO OSIGURAVATELJ PUTNIČKIH KOLA VLASNIŠTVO LICA A KOJI JE POVRIJEDIO TUŽIOČEVOG OSIGURANIKA ZBOG ČEGA JE TUŽILAC IMA IZDATKE OKO NJEGOVOG LIJEČENJA I NAKNADE PLATE. TUŽENI JE PREDLAGAO DA SUD UTVRDI DOPRINOS OŠTEĆENOG U NASTANKU ŠTETE, ŠTO SUD NIJE USVOJIO, VEĆ JE SVOJU ODLUKU BAZIRAO NA PRAVNOSNAŽNOJ OSUĐUJUĆOJ PRESUDI KRIVIČNOG SUDA. KOMENTARISATI POSTUPANJE SUDA.

Ustanovljenje krivičnog djela o postojanju štete i njenom iznosu-visini kod ovog krivičnog djela ne ulazi i red elemenata njegovog zakonskog bića, nije obavezno za parnični sud. Stoga bi parnični sud mogao nezavisno od postojanja krivične presude da utvrđuje da li je krivičnim djelom prouzrokovana šteta ili ne, koliko ja njena visina, kao i pitanje krivice za tu štetu.

8.LICE A IZ PODGORICE JE PODNIJELO TUŽBU PROTIV LICA B IZ PODGORICE ZBOG ISPLATE ZAKUPNINE KUĆE KOJA SE NALAZI NA TERITORIJI NIKŠIĆA.TUŽBA JE PODNIJETA PODGORIČKOM SUDU. KAKO ĆE POSTUPITI PODGORIČKI SUD?

Oglasiće se mjesno nenadležnim i bez odlaganja u roku od tri dana, ustupiti predmet nadležnom sudu

9.TUŽILAC JE U ODSUSTVU TUŽENOG IZNIO ČINJENIČNU TVRDNJU. KAKO ĆE SUD POSTUPITI?

Sud uzima kao da je osporena činjenica, jer se radi i principu negativne litiskontestacije.

10.TUŽENI SE BRANI KOMPENZACIONIM PRIGOVOROM. TUŽILAC POVUČE TUŽBU. ŠTA SUD RADI?

Prigovor dijeli sudbinu tužbe.

Broj tačnih odgovora za ocjenu E, a to je šest odgovora, ukupno iznosi 20 poena, a broj tačnih odgovora za ocjenu A je deset tačnih, to je ukupno 47 poena- za kolokvijum.

Broj tačnih odgovora za ocjenu E, a to je šest odgovora, ukupno iznosi 30 poena, a broj tačnih odgovora za ocjenu A je deset tačnih, to je ukupno 47 poena-završni ispit.

Maksimalan broj poena za seminarski rad je 6.

47+47+6=100

Broj odgovora za prelaznu ocjenu E je 6 tačnih odgovora što nosi 20 poena, sedam tačnih odgovora bi nosilo 27 poena što odgovara ocjeni D, osam tačnih odgovora je 34 poena što odgovara ocjeni C, devet tačnih odgovora je 41 poena što odgovara ocjeni B i deset tačnih odgovora je 47 poena što je ocjena A.

Dvadeset poena nosi šest tačnih odgovora, odnosno svaki po 3,33 poena, stim što su negde poeni zaokružni:

Jedan odgovor:3,33 zaokruženo na 4; dva:6,6 zaokruženo na 7; tri:9,9 zaokruženo na 10; četiri; 13,2 zaokruženo na 13; pet:16,5 zaokruženo na 17 i još jedan odgovor 3 boda do 20.